laion/Wikipedia-Exotic huggingface dataset:
ক্লিন্ট ম্যাককে

ক্লিনটন জেমস "ক্লিন্ট" ম্যাককে (ইংরেজি: Clinton James "Clint" McKay; জন্ম: ২২ ফেব্রুয়ারি, ১৯৮৩) ভিক্টোরিয়া প্রদেশে জন্মগ্রহণকারী অস্ট্রেলিয়ার ক্রিকেটার। বর্তমানে তিনি অস্ট্রেলিয়া জাতীয় ক্রিকেট দলের পক্ষ হয়ে একদিনের আন্তর্জাতিক এবং টেস্ট ক্রিকেট পর্যায়ে খেলছেন। দলে তিনি মূলতঃ ডানহাতি ফাস্ট-মিডিয়াম বোলারের ভূমিকায় অবতীর্ণ হন। ঘরোয়া প্রথম-শ্রেণীর ক্রিকেটে ভিক্টোরিয়ান বুশর‌্যাঞ্জার্স দলে খেলে থাকেন ক্লিন্ট ম্যাককে। নভেম্বর, ২০০৬ সালে ভিক্টোরিয়ার পক্ষে অভিষেক ঘটে। ভিক্টোরিয়া দ্বিতীয় একাদশের পক্ষে ৬/৩৪ লাভ করায় একদিনের দলে খেলার সুযোগ পান। এমসিজিতে তাসমানিয়ার বিপক্ষে প্রথম খেলেন। অস্ট্রেলিয়ার প্রধান বোলারদের আঘাতজনিত অনুপস্থিতির কারণে ৫ নভেম্বর, ২০০৯ তারিখে ভারতের বিপক্ষে একদিনের আন্তর্জাতিক ক্রিকেটে অভিষেক ঘটে তার। মেলবোর্ন ক্রিকেট গ্রাউন্ডে ৫ ফেব্রুয়ারি, ২০১২ তারিখে অনুষ্ঠিত খেলায় ২০ রানের বিনিময়ে ৪ উইকেট নিয়ে ভারতের বিরুদ্ধে ৬৫ রানে বিজয়ী হতে দলকে সহায়তা করেন। এছাড়াও, ২০১২ সালের কমনওয়েলথ ব্যাংক ত্রি-দেশীয় সিরিজে অস্ট্রেলিয়ার শিরোপা জয়েও তার ভূমিকা অপরিসীম ছিল। অ্যাডিলেড ওভালে অনুষ্ঠিত খেলায় শ্রীলঙ্কার ৫জন খেলোয়াড়কে আউট করেন ম্যাককে। ডিসেম্বর, ২০০৯ তারিখে পার্থে অনুষ্ঠিত টেস্টে ওয়েস্ট ইন্ডিজের বিরুদ্ধে অভিষিক্ত হন। ২১ মে, ২০১০ তারিখে ইয়র্কশায়ার দলের দ্বিতীয় বিদেশী খেলোয়াড় হিসেবে দক্ষিণ আফ্রিকার হার্শেল গিবসের সাথে তিনিও অংশীদার হন। ৯ জানুয়ারি, ২০১১ তারিখে আইপিএলে মুম্বাই ইন্ডিয়ান্স দলে $১১০,০০০ মার্কিন ডলারের বিনিময়ে বিক্রিত হন। ১৪ সেপ্টেম্বর, ২০১৩ তারিখে ইংল্যান্ড সফরে কার্ডিফের সলেক স্টেডিয়ামে অনুষ্ঠিত ৪র্থ একদিনের আন্তর্জাতিকে স্বাগতিক ইংল্যান্ডের ইনিংসের প্রথম তিন ব্যাটসম্যান কেভিন পিটারসন, জোনাথন ট্রট এবং জো রুটকে আউট করে হ্যাট্রিক করেন। "Clint McKay"। Cricinfo। সংগ্রহের তারিখ ২০০৯-১২-০৬।  "Winnipeg Free Press"। সংগ্রহের তারিখ ৫ ফেব্রুয়ারি ২০১২। [স্থায়ীভাবে অকার্যকর সংযোগ] "Yorkshire recruit McKay"। Press Association। ২১ মে ২০১০। সংগ্রহের তারিখ ২১ মে ২০১০। [স্থায়ীভাবে অকার্যকর সংযোগ] "Sify Sports"। ২২ এপ্রিল ২০১৯ তারিখে মূল থেকে আর্কাইভ করা। সংগ্রহের তারিখ ৫ ফেব্রুয়ারি ২০১২।  "4th Match: Australia v England at Cardiff, September 14, 2013"। Cricinfo। সংগ্রহের তারিখ ১৪ সেপ্টেম্বর ২০১৩।  জর্জ বেইলি সিডনি থান্ডার আইসিসি প্লেয়ার র‌্যাঙ্কিং অস্ট্রেলিয়া জাতীয় ক্রিকেট দল ২০১৩ অস্ট্রেলিয়া ক্রিকেট দলের ইংল্যান্ড সফর ২০১৩ আইসিসি চ্যাম্পিয়ন্স ট্রফি দলের তালিকা একদিনের আন্তর্জাতিক ক্রিকেটে হ্যাট্রিকের তালিকা ক্রিকেট প্রবেশদ্বার ইএসপিএনক্রিকইনফোতে ক্লিন্ট ম্যাককে (ইংরেজি) ক্রিকেটআর্কাইভে ক্লিন্ট ম্যাককে (সদস্যতা প্রয়োজনীয়) (ইংরেজি)
ক্রিস মরিস

ক্রিস্টোফার হেনরি মরিস (ইংরেজি: Christopher Henry Morris; জন্ম: ৩০ এপ্রিল, ১৯৮৭) ট্রান্সভাল প্রদেশে জন্মগ্রহণকারী দক্ষিণ আফ্রিকার আন্তর্জাতিক ক্রিকেটার। দক্ষিণ আফ্রিকা দলে তিনি মূলত ডানহাতি ফাস্ট-মিডিয়াম বোলারের ভূমিকায় অবতীর্ণ হয়েছেন। এছাড়াও তিনি নিচের সারির ব্যাটসম্যানরূপে দলে গুরুত্বপূর্ণ অবদান রাখেন যার স্ট্রাইক রেট ১৭৫-এরও বেশি। প্রথম-শ্রেণীর ক্রিকেট ও লিস্ট এ ক্রিকেটে হাইভেল্ড লায়ন্স দলের হয়ে খেলেন। এছাড়াও, ইন্ডিয়ান প্রিমিয়ার লীগে রাজস্থান রয়্যালসের প্রতিনিধিত্ব করছেন ক্রিস মরিস। ২১ ডিসেম্বর, ২০১২ তারিখে নিউজিল্যান্ড দলের বিপক্ষে টুয়েন্টি২০ আন্তর্জাতিকে অভিষেক ঘটে মরিসের। ১৯ রানের বিনিময়ে ২ উইকেট নেয়ার পর আঘাতজনিত কারণে মাঠ ত্যাগ করতে বাধ্য হন তিনি। পাকিস্তানের বিরুদ্ধে অনুষ্ঠিত ২০১৩ সালের আইসিসি চ্যাম্পিয়ন্স ট্রফি প্রতিযোগিতার মাধ্যমে ১০ জুন তারিখে একদিনের আন্তর্জাতিক ক্রিকেট খেলায় অভিষেক হয় তার। ২০১৩ সালের ইন্ডিয়ান প্রিমিয়ার লীগের নিলামে $৬২৫,০০০ ডলারের বিনিময়ে চেন্নাই সুপার কিংস দলে অন্তর্ভুক্ত হন। ২০১৪ সালে হাঁটুর গোড়ালীতে অস্ত্রোপচার করেন। সুস্থ হবার পর ২০১৪-১৫ মৌসুমে জোহানেসবার্গের লায়ন্স দলের সাথে খেলতে নামেন। ২০১৫ সালের আইপিএল নিলামে রাজস্থান রয়্যালস কর্তৃপক্ষ তাকে দলে অন্তর্ভুক্ত করেন। ১০ এপ্রিল, ২০১৫ তারিখে কিংস ইলাভেন পাঞ্জাবের বিপক্ষে তার অভিষেক হয়। Chris Morris ruled out of remaining Twenty20s ICC Champions Trophy 2013: South Africa beat Pakistan by 67 runs : Cricket, News - India Today. Indiatoday.intoday.in (2013-06-10). Retrieved on 2013-12-23. Small names, big money ফাফ দু প্লেসিস ২০১৩ আইসিসি চ্যাম্পিয়ন্স ট্রফি দক্ষিণ আফ্রিকা জাতীয় ক্রিকেট দল ইএসপিএনক্রিকইনফোতে ক্রিস মরিস (ইংরেজি)
এশীয় তালবাতাসি

এশীয় তালবাতাসি (বৈজ্ঞানিক নাম: Cyphiurus Balasiensis) বাতাসি প্রজাতির পাখি। তালগাছের জীবনের কারণে, প্রচলিত নাম ‘তালবাতাসি’। ‘আদম পাখি’ বা ‘আদম সুরত’ নামেও অনেক জায়গায় পরিচিত। এরা শহরের কেন্দ্রস্থলে তালজাতীয় গাছের পাতার ভেতরে থাকে ও বাসা করে। মাটিতে নামতে পারে না ও বসতে পারে না, তাই বাসার উপকরণ সংগ্রহ করে উড়ে উড়ে। বাতাসিদের জীবন মূলত তালগাছকেন্দ্রিক। তালগাছের ঝুলন্ত পাতার ভেতরে বাসা করে। বাসাটা দেখতে হয় অনেকটা কোন্ আইসক্রিমের আকৃতির বা অতি সরু লম্বাটে চায়ের কাপের মত যার তলার দিকটা চাপা। বাসার বাইরের দিকে এরা নিজেদের শরীরের পালক বা কুড়িয়ে আনা অন্য কোনো পাখি বা মুরগির ফুলপালক নিজেদের মুখের আঠালো লালা দিয়েসেঁটে দেয়। বাসা লম্বায় নয় সেন্টিমিটার, ওজন চার থেকে সাত গ্রাম। গভীরতা চার-পাঁচ সেন্টিমিটার। গড় বেড় ১২ সেন্টিমিটার। এরা দিনের প্রায় পুরো সময়টাই উড়ে উড়ে আনন্দ করে এবং খেলায় মাতে। খুবই আমুদে পাখি এরা। সব সময়ই গান গেয়ে চলে। আকাশে এরা দলবদ্ধভাবে নানা রকম খেলায় মাতে। মেয়ে ও পুরুষ পাখি দেখতে একই রকম। এক নজরে ঘোলাটে বাদামি পাখি। ঠিক ডানার উপরিভাগ ঘন বাদামি। গলা-বুক-পেট ও ডানার তলা চকচকে বাদামি। চ্যাপ্টা ধরনের ছোট মাথা। ঠোঁট ও পা কালো। পায়ের নখ কাঁটার মতো ধারালো। শরীরের মাপ ১৩ সেন্টিমিটার। নলাকার লম্বাটে শরীর এদের। দুই পাখা মেললে ধনুকের মতো মনে হয়। উড়ার সময় সুন্দর ভাবে লেজ দোলায়। এরা দ্রুত উড়তে পারে ও হঠাৎ দিক বদল করতে পারে। স্বামী-স্ত্রী দুজনে মিলে বাসা করে। ডিম হয় দু-তিনটি। ডিম টিকটিকির ডিমের সমান, তবে লম্বাটে। দুটি ডিমের ওজন দুই থেকে চার গ্রাম। রং সাদা। দুজনে মিলে পালা করে তা দেয়। ডিম ফোটে ১৬-১৯ দিনে। তালগাছ কম হলে অসুবিধা হয় এদের। এশীয় তালবাতাসি ভারতের পুদুচেরির একটি রিসর্টে সমুদ্র সৈকতের উপরে উড়ছে এশীয় তালবাতাসি উপরের দিকে BirdLife International (২০১২)। "Cypsiurus balasiensis"। বিপদগ্রস্ত প্রজাতির আইইউসিএন লাল তালিকা। সংস্করণ 2012.1। প্রকৃতি সংরক্ষণের জন্য আন্তর্জাতিক ইউনিয়ন। সংগ্রহের তারিখ ১৬ জুলাই ২০১২। উদ্ধৃতি টেমপ্লেট ইংরেজি প্যারামিটার ব্যবহার করেছে (link) ছোট পাখি বাতাসি ওয়েব্যাক মেশিনে আর্কাইভকৃত ৪ জানুয়ারি ২০১৮ তারিখে,শরীফ খান, দৈনিক প্রথম আলো। ঢাকা থেকে প্রকাশের তারিখ: ২৪-০৪-২০১৩ খ্রিস্টাব্দ।
শেখ মনসুর

শেখ আল-মনসুর (১৭৩২ – ১৭৯৪) একজন চেচেন নেতা। ১৮শ শতাব্দীতে ককেসাস অঞ্চলে ক্যাথেরিন দ্য গ্রেট পরিচালিত সাম্রাজ্যবাদী আগ্রাসনের বিরুদ্ধে সংঘটিত সংগ্রামে তিনি নেতৃত্ব দেন। চেচেন জনগণের কাছে তিনি একজন জাতীয় বীর হিসেবে বিবেচিত হন। সানজা নদীর নিকটবর্তী আউল অঞ্চলে শেখ মনসুর জন্মগ্রহণ করেন। তাকে উশুরমা নাম দেয়া হয়। পরবর্তীতে তিনি শেখ মনসুর নামে পরিচিত হয়ে উঠেন। দাগেস্তানে নকশবন্দিয়া সুফি তরিকায় শিক্ষা লাভের পর তিনি চেচনিয়ায় ফিরে আসেন। ১৭৮৪ সালে শেখ মনসুর উত্তর ককেশাসে রুশ আগ্রাসনের ব্যাপারে ক্ষুব্ধ হয়ে উঠেন। তিনি রাশিয়ার বিরুদ্ধে জিহাদ ঘোষণা করেন। চেচেন জনগণকে তিনি বেশ কিছু পৌত্তলিক প্রথা বাদ দিতে এবং একই সাথে ধূমপান বন্ধ করা ও ইসলামি শরিয়া আইন অনুসরণ করে প্রথাগত আইন বাদ দিতে নির্দেশ দেন। তিনি ইসলামি ঐক্য ধরে রাখতে বলেন। তবে প্রাচীন প্রথা, রীতির অধীনে বাস করা লোকদের মধ্যে একাজ সহজ ছিল না। দাগেস্তানের মত চেচনিয়ায়, বিশেষত পার্বত্য অঞ্চলগুলোতে ইসলামি ঐতিহ্য শক্ত অবস্থানে ছিল না। এরপরও তার জিহাদের ডাক বিভিন্ন গোত্রের মধ্যে একতা বন্ধনের একটি প্রচেষ্টা ছিল। ১৭৮৫ সালে শেখ মনসুর ও তার যোদ্ধারা সানজার যুদ্ধে অগ্রসরমান একটি রুশ সেনাদলকে পরাজিত করেন। রুশ কমান্ডার কর্নেল পিয়েরিসহ ৬০০ এরও বেশি সৈন্য এই যুদ্ধ মারা যায়। এরপর শেখ মনসুর প্রতিরোধ যোদ্ধাদের নিয়ে দাগেস্তান থেকে কাবরাডা অগ্রসর হন। তার অধিকাংশ যোদ্ধারাই দাগেস্তানি এবং চেচেন বংশোদ্ভূত ছিল। ১৭৮৫ এর ডিসেম্বর পর্যন্ত তাদের সংখ্যা ১২০০০ এ পৌছায়। রুশ অঞ্চলে প্রবেশের চেষ্টা করার সময় তিনি পরাজয়ের সম্মুখীন হন ফলে তার কিযলায়ার দুর্গ দখলের চেষ্টা ব্যর্থ হয়। এরপর রুশ জনগণ তাদের বসতিগুলোর প্রতিরোধ ক্ষমতা মজবুত করে তোলে। রুশ সম্রাজ্ঞী ক্যাথরিন দ্য গ্রেট তার সৈন্যবাহিনীকে জর্জিয়া থেকে তেরেক নদীর দিকে সরিয়া আনেন। ১৭৮৬ সালে রুশ সৈন্যরা নবনির্মিত ভ্লাদিকাভকাজ দুর্গ ত্যাগ করে চলে আসে। ১৮০৩ সাল পর্যন্ত এ দুর্গ তারা নিজেদের আয়ত্তে আনতে সক্ষম হয়নি। ১৭৮৭-১৭৯১ সময়কালে রুশ-তুর্কি যুদ্ধ চলাকালিন সময় শেখ মনসুর আদিগেয়া চলে যান। রুশদের বিরুদ্ধে লড়াইয়ে তিনি আদিগ ও নোগাই জনগণকে নেতৃত্ব দেন। কিন্তু তারা বেশ কয়েকবার পরাজিত হয়। ১৭৯১ সালের জুন শেখ মনসুর কৃষ্ণ সাগরের তীরবর্তী অঞ্চলে আনাপার তুর্কি দুর্গ থেকে গ্রেপ্তার হন। এরপর তাকে সাংক্‌ত পিতেরবুর্গ আনা হয়। তিনি যাবজ্জীবন কারাদন্ডে দণ্ডিত হন। ১৭৯৪ সালের এপ্রিলে তিনি শ্লিসেলবার্গ দুর্গে মৃত্যুবরণ করেন। ককেশীয় ইমামত ককেশীয় যুদ্ধ John Frederick Baddeley, The Russian Conquest of the Caucasus, London, Curzon Press, 1999, p. 49.
কলিন ইনগ্রাম

কলিন আলেকজান্ডার ইনগ্রাম (ইংরেজি: Colin Alexander Ingram; জন্ম: ৩ জুলাই, ১৯৮৫) কেপ প্রদেশে জন্মগ্রহণকারী দক্ষিণ আফ্রিকা দলের আন্তর্জাতিক ক্রিকেটার। দক্ষিণ আফ্রিকা দলের অন্যতম সদস্য তিনি। দলের অন্যতম ব্যাটিং স্তম্ভ তিনি। ২০০৪ সালে বাংলাদেশে অনুষ্ঠিত আইসিসি অনূর্ধ্ব-১৯ ক্রিকেট বিশ্বকাপে খেলেছিলেন কলিন ইনগ্রাম। বর্তমানে তিনি ওয়ারিয়র্স দলের পক্ষ হয়ে ঘরোয়া ক্রিকেটে খেলছেন। চৌদ্দ বছর বয়সে দলে অভিষিক্ত হয়ে উচ্চ বিদ্যালয়ের সময়কালে খেলেছেন। এরপর ইস্টার্ন কেপের উডরিজ কলেজে অধ্যয়নকালীন তিনি সেরা ক্রিকেটার ছিলেন। কলেজের পাঁচ বছরের তিন বছরই দলকে নেতৃত্ব দিয়েছেন। প্রাদেশিক ক্রিকেটে ইস্টার্ন প্রভিন্স দলে খেলেন। এছাড়াও, দক্ষিণ আফ্রিকান স্কুল টিমে খেলার জন্যও নির্বাচিত হয়েছিলেন। ২০০৪ সালে ফ্রি স্টেট বিশ্ববিদ্যালয়ের শিক্ষা বৃত্তি লাভ করেন। ঐ সময়েও সফলভাবে বিশ্ববিদ্যালয়ের দলে খেলেছেন। ইস্টার্ন কেপে খেলার সময়ই ইনগ্রামের উজ্জ্বল প্রতিভার স্ফূরণ ঘটতে শুরু করে। ব্যাটিংয়ে উদ্বোধন করতে নেমে আক্রমণাত্মক ভঙ্গীমায় খেলেন। কলম্বোয় অনুষ্ঠিত ত্রি-দেশীয় সিরিজে পাকিস্তান এ দলের বিপক্ষে ১১১ বলে ৮৫ রান করেন। ২০১০ সালে সফরকারী জিম্বাবুয়ে দলের বিপক্ষে টুয়েন্টি২০ আন্তর্জাতিকে অভিষেক ঘটে ইনগ্রামের। দুই খেলায় তিনি মাত্র ৩ ও ১২ রান করলেও তার দল উভয় খেলাতেই বিজয়ী হয়েছিল। এরপর একদিনের আন্তর্জাতিকে অভিষিক্ত হয়ে বিশ্বের ৬ষ্ঠ ও প্রথম দক্ষিণ আফ্রিকান হিসেবে অভিষেকে সেঞ্চুরি করে সবিশেষ কৃতিত্ব দেখান। Cric Info,. ফাফ দু প্লেসিস দক্ষিণ আফ্রিকা জাতীয় ক্রিকেট দল ২০১৩ আইসিসি চ্যাম্পিয়ন্স ট্রফি দলের তালিকা ইএসপিএনক্রিকইনফোতে কলিন ইনগ্রাম (ইংরেজি) ক্রিকেটআর্কাইভে কলিন ইনগ্রাম (সদস্যতা প্রয়োজনীয়) (ইংরেজি)
সাকা হাফং

সাকা হাফং বাংলাদেশের একটি পাহাড়চূড়া। চূড়াটিকে অনেক সময় বাংলাদেশের সর্বোচ্চ বিন্দু হিসেবে বিবেচনা করা হয়। এর উচ্চতা ১,০৫২ মিটার (৩,৪৫১ ফুট)। বাংলাদেশ-মায়ানমার সীমান্তে চূড়াটি অবস্থিত। আনুষ্ঠানিকভাবে ত্লাংময়কে বাংলাদেশের সর্বোচ্চ চূড়া হিসেবে ঘোষণা করা হয়নি। সাম্প্রতিক তথ্য-উপাত্তের ভিত্তিতে সরকারি ভাবে তাজিংডং বাংলাদেশের সর্বোচ্চ চূড়া স্বীকৃত।[তথ্যসূত্র প্রয়োজন] সাকা হাফং চূড়াটি ২০০৫ সালে সর্বপ্রথম আরোহণ করেন ইংরেজ পর্বতারোহী জিং ফুলেন। সেসময় তিনি চূড়াটির উচ্চতা নির্ণয় করেন ১,০৬৪ মিটার আর অবস্থান দেখান 21°47′11″উ. 92°36′36″পূ. / 21.78639°উ. 92.61°পূ.। তার দেখানো এ অবস্থান রাশিয়া নির্মিত ভৌগোলিক মানচিত্রে এর অবস্থানের সাথে হুবহু মিলে যায়। ২০০৭ সালে প্রথম বাংলাদেশী দল ত্লাংময় আরোহণ করেন। ইয়াহিয়া খানের নেতৃত্বে সেই দলে ছিলেন দেশের এভারেস্ট আরোহণকারী পর্বতারোহী সজল খালেদ। ২০১১ খ্রিষ্টাব্দে দুটি অভিযাত্রিক দল সাকা হাফং-এর উচ্চতা নির্ণয় করেন ৩,৪৮৮ ও ৩,৪৬১ ফুট। বাংলাদেশের স্বীকৃত সর্বোচ্চ চূড়া তাজিংডং (৩১৯৮ ফুট)। "Mowdok Mual, Bangladesh"। Peakbagger.com। সংগ্রহের তারিখ ২০১৪-০৭-২৮। উদ্ধৃতি টেমপ্লেট ইংরেজি প্যারামিটার ব্যবহার করেছে (link) [নিজস্ব উৎস] SRTM data in agreement with 1:200,000 Soviet topographic mapping Country-wise highest points[স্থায়ীভাবে অকার্যকর সংযোগ], HighPoint.com "Chowdhury, M. H., Physiography, BANGLAPEDIA: National Encyclopedia of Bangladesh"। ৭ আগস্ট ২০১৩ তারিখে মূল থেকে আর্কাইভ করা। সংগ্রহের তারিখ ১৫ জুন ২০১৩।  "CIA - The World Factbook"। ৩০ মে ২০১৩ তারিখে মূল থেকে আর্কাইভ করা। সংগ্রহের তারিখ ১৫ জুন ২০১৩।  "Ginge Fullen.com .:.Peaks Climbed::"। ২৯ জুলাই ২০১৪ তারিখে মূল থেকে আর্কাইভ করা। সংগ্রহের তারিখ ১৫ জুন ২০১৩।  "Relevant section of the Topographic Map"। ১ মে ২০১৩ তারিখে মূল থেকে আর্কাইভ করা। সংগ্রহের তারিখ ১৫ জুন ২০১৩।  'Second highest hill' spotted by 4 youths, The Daily Star, Monday, February 28, 2011
.এএফ

.এএফ (ইংরেজি: .af) আফগানিস্তানের জন্য ইন্টারনেট প্রদত্ত কাউন্ট্রি কোড টপ লেভেল ডোমেইন ও রাষ্ট্রীয় সংকেত এবং ডোমেইন সাফিক্স। ডোমেইন নিবন্ধন বিভিন্ন বিষয়শ্রেণীর উপর ভিত্তি করে সরাসরি দ্বিতীয় ও তৃতীয় লেভেল থেকে দেওয়া হয়। দ্বিতীয় লেভেল সবার জন্য উন্মুক্ত কিন্তু নিবন্ধনের খরচ অনেক বেশি। IANA .af whois information AFGNIC official site
.এই

.এই (.ae) হল সংযুক্ত আরব আমিরাতের কাউন্ট্রি কোড টপ লেভেল ডোমেইন, ইন্টারনেট প্রদত্ত রাষ্ট্রীয় সংকেত ও ডোমেইন সাফিক্স। এর নিয়ন্ত্রক সংস্থা এইডিএ যা সংযুক্ত আরব আমিরাত টেলিকমিউনিকেশন রেগুলেটরি কর্তৃপক্ষের একটি অংশ। ২০ অক্টোবর, ২০১০ পর্যন্ত ১৬টি স্বীকৃত নিবন্ধনকারী রয়েছে। ইউএইনিক/এটিসালাট ডিইউ এসিও এই ইন্সট্রা মার্ক মনিটর আইপি মিরর ইন্টার.নেট এইসার্ভার ইন্টারনেটওয়ার্ক সিপিএস-ডেটএসসিস্টেম সেফ নেইমস ১২৩ ডোমেইন কনসালটিক্স ইন্টারনেটএক্স ১০১ডোমেইন দুরাক "Tasjeel.ae / Durraq New Local Accredited Registrar with .aeDA"। .aeDA। ২০১০-১০-২০। ২০১৬-০৩-১০ তারিখে মূল থেকে আর্কাইভ করা। সংগ্রহের তারিখ ২০১৩-০৬-১৬।  .ae Domain Administration (.aeDA) whois service for .ae list of .ae accredited registrars UAEnic, the former delegate of .ae. IANA .ae whois information UAE seeking to be the first country to use Arabic script in domain names www.domainer.ae - .ae domain auctions and aftermarket site
.এজি

.এজি এন্টিগুয়া ও বার্মোডার জন্য ইন্টারনেট প্রদত্ত রাষ্ট্রীয় সংকেত এবং ডোমেইন সাফিক্স। নিবন্ধন শুরু হয় সরাসরি দ্বিতীয় লেভেল অথবা তৃতীয় লেভেল থেকে .কম.এজি, .ওআরজি.এজি, .নেট.এজি, অথবা .এনওএম.এজি থেকে। কে নিবন্ধন করতে পারবে ও কে পারবেনা এমন ধরাবাধা কোন নীতিমালা নেই। List of .AG Registrars IANA .ag whois information
.এআই

.এই হল অ্যাঙ্গোলার জন্য কাউন্ট্রি কোড টপ লেভেল ডোমেইন, ইন্টারনেট প্রদত্ত রাষ্ট্রীয় সংকেত ও ডোমেইন সাফিক্স। এটি সরাসরি অ্যাঙ্গোলার সারকার নিয়ন্ত্রণ করে থাকে। অফ.এআই, কম.এআই, নেট.এআই এবং ওআরজিএআই ব্শ্বিব্যপী অণুমিত কিন্তু ব্যবহার সীমিত। সেপ্টেম্বর ১৫, ২০০৯ থেকে দ্বিতীয় স্তরের নিবন্ধন সাড়া বিশ্বের যে কারো জন্য উন্মক্ত। হুইজ.এআই এর নিবন্ধিত ব্যবহারকারী হতে হলে $১০০ ইউএসডি ফি দিতে হয়। প্রতি দুই বছর পর পর ডোমেইন নামের জন্য $১০০ ডলার করে দিতে হয়। আবেদন সাধারনত ঠিকানা ফ্যাক্স ও ক্রেডিট কার্ডের তথ্য নিশ্চিত হওয়ার পর সফল বলে গণ্য করা হয়। টাকা জমা দেওয়ার পর আবেদন প্রক্রিয়া সফল হতে তিন মাস সময় লাগে। কৃত্রিম বুদ্ধিমত্তা (এআই) প্রসারিত হওয়ার ফলে কিছু কিছু কম্পানি আর্টিফিসিয়াল ইন্টিলিজেন্স সফ্টয়্যার প্রকাশ করার জন্য ডোমেইন নামের জন্য আবেদন করে থাকে। এর একটি উদাহরণ হল, টেম্পো এআই “স্মার্ট ক্যালেন্ডার” যার প্রধান ডোমেইন হল টেম্পো.এআই। Purnell, Newley; Olson, Parmy (আগস্ট ১৪, ২০১৯)। "AI Startup Boom Raises Questions of Exaggerated Tech Savvy"। ১৪ আগস্ট ২০১৯ তারিখে মূল থেকে আর্কাইভ করা। সংগ্রহের তারিখ ২৭ জানুয়ারি ২০২০ – www.wsj.com-এর মাধ্যমে। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "What's in a Name? Trends in Creating Robot and AI Company Names"। Robotics Business Review। জুন ১২, ২০১৯। জুন ৮, ২০২৩ তারিখে মূল থেকে আর্কাইভ করা। সংগ্রহের তারিখ জুন ৩০, ২০২৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Tung, Liam। "Why one tiny island is still a domain name giant"। ZDNet। উদ্ধৃতি টেমপ্লেট ইংরেজি প্যারামিটার ব্যবহার করেছে (link) IANA .ai whois information old .ai NIC page .ai domain registration and whois page website of Tempo AI, an artificial intelligence application using .ai
.এএল

.এএল হল আলবেনিয়ার কাউন্ট্রি কোড টপ লেভেল ডোমেইন, ইন্টারনেট প্রদত্ত রাষ্ট্রীয় সংকেত ও ডোমেইন সাফিক্স। আলবেনিয়ার ইলেক্ট্রনিক ও পোস্টাল যোগাযোগ কর্তৃপক্ষ (একেইপি) এটি নিয়ন্ত্রণ করে থাকে। শুধু আলবেনিয়ার নাগরিক ও আলবেনিয়া ভিত্তিক কম্পানি গুলো .এএল ডোমেইন নাম নিবন্ধনের সুযোগ পায়। বিদেশীরা বিভিন্ন প্রক্সি-রেজিস্ট্রার বা বিশ্বস্ত হোস্ট (যেমনঃ হোস্ট.এএল বা ডট.এএল) এর কাছ থেকে নিবন্ধনের সুযোগ পায়। পূর্বে সরাসরি .এএল এর অধীনে অথবা সরাসরি দ্বিতীয় স্তরে নিবন্ধনের সুযোগ ছিলনা কিন্তু সরাসরি .এএল এর অধীনে কিছু ডোমেইন নাম ছিল যেমন, ইউনিটি.এএল (uniti.al), তিরানা.এএল (tirana.al), সোরোস.এএল (soros.al), ইউপিটিএএল (upt.al) ও ইনিমা.এএল (inima.al)। তৃতীয় স্তরের নিবন্ধন সাধারনত দ্বিতীয় স্তরের অধীনে করা যায় কিন্তু স্রামপ্রতিক সময়ে সরাসরি .এএল এর অধীনে অনেক ডোমেইন নাম দেখা যায়। .এএল এর সরাসরি কোন হুইজ সার্ভার নেই। ডোমেইন নাম খালি আছে কিনা তা দেখার জন্য https://web.archive.org/web/20141028114412/http://www.akep.al/en/kerkoni-domain এই সাইটটি ব্যবহার করতে হয়। IANA .al whois information AKEP Official website of Registering Authority (AKEP) WebHost.al .al domains registration service and proxy registrar.
পিট্টা (গণ)

পিট্টা (Pitta) Pittidae (পিটিডি) গোত্রের অন্তর্গত একটি গণ। মোট ১৫টি প্রজাতি এ গণের অন্তর্ভুক্ত। আফ্রিকা, দক্ষিণ এশিয়া, পূর্ব এশিয়া, দক্ষিণ-পূর্ব এশিয়া, নিউগিনি, সলোমন দ্বীপপুঞ্জ ও অস্ট্রেলিয়া জুড়ে এরা বিস্তৃত। পূর্বে এ গণটিকে এর গোত্রের একমাত্র গণ হিসেবে গণ্য করা হত। পরবর্তীতে ২০০৬ সালে বৈজ্ঞানিক গবেষণার ভিত্তিতে এ গণটি ভেঙে নতুন দু'টি গণ হাইড্রর্নিস ও ইরিথ্রোপিট্টা-এর সৃষ্টি হয়। এ তিনটি গণের সব সদস্যই শুমচা নামে পরিচিত। খয়েরিমাথা শুমচা, Pitta sordida ধলাবুক শুমচা, Pitta maxima Superb Pitta, Pitta superba নীলবুক শুমচা, Pitta steerii সুলা শুমচা, Pitta dohertyi আফ্রিকান শুমচা, Pitta angolensis সবুজবুক শুমচা, Pitta reichenowi দেশি শুমচা, Pitta brachyura পরী শুমচা, Pitta nympha নীলডানা শুমচা, Pitta moluccensis প্যারা শুমচা, Pitta megarhyncha Elegant Pitta, Pitta elegans Noisy Pitta, Pitta versicolor কালোমুখী শুমচা, Pitta anerythra রংধনু শুমচা, Pitta iris Irestedt, M., Ohlson, J. I., Zuccon, D., Källersjö, M. & Ericson, P. G. P. (২০০৬)। "Nuclear DNA from old collections of avian study skins reveals the evolutionary history of the Old World suboscines (Aves: Passeriformes)" (পিডিএফ)। Zoologica Scripta। 35: 567–580। ডিওআই:10.1111/j.1463-6409.2006.00249.x। ২৩ ফেব্রুয়ারি ২০২০ তারিখে মূল (পিডিএফ) থেকে আর্কাইভ করা। সংগ্রহের তারিখ ১৬ জুন ২০১৩। উদ্ধৃতি শৈলী রক্ষণাবেক্ষণ: একাধিক নাম: লেখকগণের তালিকা (link)
লিঙ্কসিস

লিঙ্কসিস একটি হোম এবং স্মল অফিস নেটওয়ার্কিং পণ্যের ব্র্যান্ড। এটি ১৯৮৮ সালে প্রতিষ্ঠিত হয়। ২০০৩ সালে এটি সিসকো দ্বারা অধিকৃত হয়। ২০১৩ সালে সিসকো এটি বেলকিনের কাছে বিক্রি করে দেয়। লিঙ্কসিসের পণ্যের মধ্যে রয়েছে ব্রডব্যান্ড এবং ওয়্যারলেস রাউটার, ইথারনেট সুইচিং, ভিওআইপি সরঞ্জাম, ওয়্যারলেস ইন্টারনেট ভিডিও ক্যামেরা, নেটওয়ার্ক স্টোরেজ সিস্টেমস। ক্যালিফোর্নিয়ার আরভিনে ১৯৮৮ সালে লিঙ্কসিস প্রতিষ্ঠিত হয়। ১৯৯৯ সালে লিঙ্কসিস প্রথম ফাস্ট ইথারনেট পিসিএমসিআইএ কার্ড বাজারে আনে। ২০০০ সালে এটি প্রথম সিম্পল নেটওয়ার্ক ম্যানেজমেন্ট প্রটোকল এবং কোয়ালিটি অব সার্ভিস সহ ৮ পোর্টের রাউটার আনে।
২জি

২জি (ইংরেজি: 2G) দ্বিতীয় প্রজন্ম তারবিহীন নেটওয়ার্ক। এই ব্যবস্থাতে ডিজিটাল তারবিহীন মোবাইল যোগাযোগের ক্ষেত্রে প্রতি সেকেন্ডে ২৮'৮ কিলোবিট হারে তথ্য আদানপ্রদান সংক্রান্ত সেবা দেয়া সম্ভব হয়। ১৯৯১ সালে ফিনল্যান্ডের রেডিওলিনজা নামক একটি জিএসএম অপারেটর সর্বপ্রথম ব্যবসায়িক ভাবে এবং জিএসএম স্টেন্ডার্ডে ২ জি তারবিহীন নেটওয়ার্ক চালু করেছিল। সেই সময়ে এধরনের প্রযুক্তি অন্যান্য প্রযুক্তি অপেক্ষা ২জি তিনটি দিক দিয়ে এগিয়েছিল। এ বাড়তি সুবিধাগুলো নিম্নরুপ: ২জি প্রযুক্তিতে ফোনে নিরাপদভাবে কথাবার্তা বলার জন্য সম্পূর্ণরূপে এনক্রিপশনের ব্যবস্থা ছিল। তরঙ্গ বর্ণালি ব্যবহারের ক্ষেত্রে ২জি অন্যান্য প্রযুক্তি অপেক্ষা অনেক বেশি কর্মদক্ষ ছিল। এবং ২জি এর মাধ্যমে এসএমএস এর মত বিভিন্ন রকম তথ্যও প্রেরণ করা যেত। ২জি চালু হওয়ার পূর্বের বিদ্যমান মোবাইল টেলিফোন সিস্টেমকে ইতিহাস হিসেবে ১জি উপাধি দেয়া হয়। ১জি নেটওয়ার্কে রেডিও সিগনাল ছিল অ্যানালগ অন্যদিকে ২জি নেটওয়ার্কে ব্যবহৃত হয়েছিল ডিজিটাল পদ্ধতি। তবে তখন উভয় নেটওয়ার্কই তখন রেডিও টাওয়ারের সাথে যোগাযোগের ক্ষেত্রে ডিজিটাল সিগনাল ব্যবহার করতো। বহুবিধ এবং জটিল ব্যবহারের ধরনের উপর নির্ভর করে ২জি প্রযুক্তি সমূহকে দুটি ভাগ করা যায়। যথা- টিডিএমএ ভিত্তিক। সিডিএমএ ভিত্তিক। নিম্নে প্রধান ২জি প্রযুক্তিগুলো তুলে ধরা হলো: জিএসএম (টিডিএমএ ভিত্তিক): এ প্রযুক্তির উৎপত্তিস্থান ইউরোপ হলেও মানুষ্য বসবাসযোগ্য ৬টি মহাদেশের প্রায় সকল দেশেই এ প্রযুক্তিটি ব্যবহৃত হয়ে থাকে। টিডিএমএ এর পূর্ণরুপ হল টাইম ডিভিশন মাল্টিপল অ্যাক্সেস। সারা বিশ্বের প্রায় ৮০% মোবাইল ব্যাবহারকারীই এ প্রযুক্তি ব্যবহার করে। সিডিএমএ ভিত্তিক: এ প্রযুক্তি আমেরিকা ও এশিয়ার অংশবিশেষে ব্যবহৃত হয়ে থাকে। সারা বিশ্বের প্রায় ১৭% মোবাইল ব্যবহারকারী এ প্রযুক্তি ব্যবহার করে। মেক্সিকো, অস্ট্রেলিয়া, ইন্ডিয়া, দক্ষিণ কোরিয়া সহ অনেক দেশের প্রায় এক ডজনেরও বেশি সংখ্যক সিডিএমএ অপারেটর জিএসএম এ রূপান্তরিত হয়ে গেছে। পিডিসি (টিডিএমএ ভিত্তিক): এ প্রযুক্তি শুধুমাত্র জাপানেই ব্যবহৃত হয়। আইডেন (টিডিএমএ ভিত্তিক): এ প্রযুক্তি শুধু যুক্তরাষ্ট্যের নেক্সটেল এবং কানাডার টেলাস মোবিলিটি কোম্পানি ব্যবহার করে থাকে। আইএস-১৩৬, ডি-এএমপিএস নামে পরিচিত এবং টিডিএমএ ভিত্তিক): একসময় এ প্রযুক্তি অ্যামেরিকাতে বিদ্যমান ছিল। কিন্তু অধিকাংশই এখন জিএসএম এ রূপান্তরিত হয়ে গেছে। মোবাইল রেডিও টেলিফোন, ০জি হিসেবেও পরিচিত ১জি ৩জি ৪জি ২জি স্পেকট্রাম স্ক্যাম, ভারত "Radiolinja's History"। এপ্রিল ২০, ২০০৪। ২৩ অক্টোবর ২০০৬ তারিখে মূল থেকে আর্কাইভ করা। সংগ্রহের তারিখ ডিসেম্বর ২৩, ২০০৯।
বেলকিন

বেলকিন ইন্টারন্যাশনাল, ইনকর্পোরেটেড একটি কনজিউমার ইলেক্ট্রনিক্স নির্মাতা। এর পণ্যের মধ্যে রয়েছে রাউটার, সার্জ প্রোটেক্টর, নেটওয়ার্ক সুইচ, ইউএসবি এবং কম্পিউতার নেটওয়ার্ক হাব ক্যাবল, কেভিএম সুইচ প্রভৃতি। ২০১৩ সালে বেলকিন লিঙ্কসিসকে কিনে নেয়। ১৯৮৩ সালে ক্যালিফোর্নিয়ায় বেলকিন প্রতিষ্ঠিত হয়। রাউটার কেইস, এফএম ট্রান্সমিটার, চার্জার কেইস, কুলিং প্যাড, পাওয়ার অ্যাডাপ্টার কেভিএম সুইচ সার্জ প্রোটেক্টর "About Belkin"। সংগ্রহের তারিখ ২৭ এপ্রিল ২০১১।
জাইদ বিন হুসাইন

প্রিন্স জাইদ বিন হুসাইন (আরবি : الأمير زيد بن الحسين ) (ফেব্রুয়ারি ২৮, ১৮৯৮ – অক্টোবর ১৮, ১৯৭০) ছিলেন আল-হাশিম রাজবংশের সদস্য। তিনি ১৯৫৮ সাল থেকে শুরু করে আমৃত্যু ইরাকের রাজপরিবারের প্রধান ছিলেন। প্রিন্স জাইদ ছিলেন হেজাজের বাদশাহ হুসাইন বিন আলী ও তার তৃতীয় স্ত্রী আদিলা খানুমের একমাত্র সন্তান। তিনি ঘালাতা সেরাই কলেজ, কনস্টান্টিনোপল কলেজ ও অক্সফোর্ডের বালিওল কলেজে শিক্ষালাভ করেন। ১৯১৬ – ১৯১৯ সময়কালে তিনি উত্তরাঞ্চলের আরব সেনাবাহিনীর কমান্ডার ছিলেন। ১৯১৮ সালে টমাস এডওয়ার্ড লরেন্স খন্ডিত সিরিয়ার বাদশাহ হিসেবে তার নাম প্রস্তাব করেন। ফরাসি শাসনের সময় তিনি ১৯২৩ সালে ইরাকি ক্যাভালরিতে দায়িত্বপ্রাপ্ত হন এবং কর্নেল হিসেবে পদোন্নতি পান। জাইদ ১৯৩০ এর দশকে বার্লিন ও আঙ্কারায় এবং ১৯৫০ এর দশকে লন্ডনে ইরাকি রাষ্ট্রদূতের দায়িত্বপ্রাপ্ত হন। জেনারেল মুহাম্মদ নজিব আর-রুবাই কর্তৃক দ্বিতীয় ফয়সালের হত্যাকান্ডের পর ১৯৫৮ সালের ১৪ জুলাই প্রিন্স জাইদ ইরাকের রাজ পরিবারের প্রধান হন। জাইদ ছিলেন দ্বিতীয় ফয়সালের পূর্বসূরি ও দাদা প্রথম ফয়সালের সৎভাই। জেনারেল নাজিব ইরাককে প্রজাতন্ত্র ঘোষণা করেন। অভ্যুত্থানের সময় জাইদ লন্ডনে রাষ্ট্রদূতের দায়িত্ব পালন করছিলেন এবং এরপর তিনি ও তার পরিবার লন্ডনে বসবাস করতে থাকেন। প্রিন্স জাইদ ১৯৭০ সালের ১৮ অক্টোবর প্যারিসে মৃত্যুবরণ করেন। আম্মানের রাঘাদান প্রাসাদের রাজকীয় গোরস্থানে তাকে দাফন করা হয়। তার পুত্র প্রিন্স রাদ ইরাকি রাজকীয় পরিবারের প্রধান হিসেবে তার স্থলাভিষিক্ত হন। ১৯৩৩ সালের নভেম্বর এথেন্সে তিনি প্রিন্সেস ফাহরেলনিসা জাইদকে বিয়ে করেন। তাদের একটি পুত্রসন্তান ছিলঃ প্রিন্স রাদ বিন জাইদ – জন্ম ফেব্রুয়ারি ১৮, ১৯৩৬। See map on display at the Imperial War Museum sketched by Lawrence in 1918 around the time of the Paris Peace Conference indicating Zeid to be head of a Syria comprising what is today western Syria with "British influence"
.একিউ

.একিউ হল অ্যান্টার্কটিকার কাউন্ট্রি কোড টপ লেভেল ডোমেইন, ইন্টারনেট প্রদত্ত রাষ্ট্রীয় সংকেত ও ডোমেইন সাফিক্স। এটি শুধু সে সকল সংস্থা বা ব্যক্তিকে দেওয়া হয় যারা অ্যান্টার্কটিকায় ও দক্ষিণ মহাসাগর এলাকায় সশরীরে উপস্থিত থেকে বিভিন্ন কাজ পরিচালনা করে। এই ডোমেইন নামটি অকল্যান্ড, নিউজিল্যান্ড থেকে মোট ও এসোসিয়েটস এর পিটার মোট নিয়ন্ত্রণ করে থাকেন। এখানকার ইন্টারনেট সংযোগ স্যাটেলাইট বা স্যাটেলাইট সাপোর্টেড কোন ডিভাইসের মাধ্যমে প্ররিচালিত হয়। অস্ট্রেলিয়া সরকারের হেয়ার্ড আইল্যান্ডের অফিসিয়াল ওয়েবসাইট ঠিকানা হল হেয়ার্ডআইল্যান্ড.একিউ। IANA .aq whois information Google query for .aq websites. (As of September 11, 2010, about 141,000 web pages.) Top-Level-Domain .AQ (জার্মান) (Information site about .aq)
.এএম

.এএম হল আর্মেনিয়ার জন্য কাউন্ট্রি কোড টপ লেভেল ডোমেইন, ইন্টারনেট প্রদত্ত রাষ্ট্রীয় সংকেত ও ডোমেইন সাফিক্স। .এএম নিয়ন্ত্রণ করে আইএসওসি-এএম যা ইন্টারনেটের একটি স্থানীয় গোষ্ঠী। বিশ্বের যে কোন ব্যক্তি একটি নির্ধিষ্ট ফির বিনিময়ে .এএম, কম.এএম, নেট.এএম, ওআরজি.এএম এর জন্য আবেদন করতে পারবে। প্রত্যেকটি আবেদন পর্যালোচিত হবে যার জন্য ২ থেকে ৩ কার্য দিবস সময় লাগতে পারে। আর্মেনিয়ার আইনে এই ডোমেইনর কিছু নাম নিষিদ্ধ করে হয়েছে কারণ এই ডোমেইন নামের সহজলভ্যতার জন্য এটি স্প্যাম্, পর্নোগ্রাফি ও সন্ত্রাসীদের দ্বারা ব্যবহারের সম্ভাবনা রয়েছে। "isoc.am"। isoc.am। সংগ্রহের তারিখ ২০১৩-০৫-১৫।  "AM Registration Guidelines, paragraph 1"। Amnic.net। ২০০৯-০৮-০১। ২০১৭-০৭-০২ তারিখে মূল থেকে আর্কাইভ করা। সংগ্রহের তারিখ ২০১৩-০৫-১৫।  IANA .am whois information Armenia Network Information Centre Registrar.AM - .AM Domains Online Registration